Plymio sgwba

Mae plymio sgwba (neu ddeifio sgwba) yn ddull o ddeifio tanddwr lle mae'r plymiwr yn defnyddio offer anadlu tanddwr hunangynhwysol (sgwba), sy'n gwbl annibynnol ar y unrhyw gyflenwad arwyneb, i anadlu o dan y dŵr.US Navy (2006). US Navy Diving Manual, 6th revision. Washington, DC.: US Naval Sea Systems Command. Daw'r enw "sgwba" trwy Gymreigio'r gair Saesneg "scuba", sydd ei hun yn dod o'r llythrenw S.C.U.B.A: self contained underwater breathing apparatus. 

Mae sgwba-blymwyr yn cario ffynhonnell nwy anadlu eu hunain, fel arfer aer cywasgedig.Brubakk, Alf O.; Neuman, Tom S., eds. (2003). Bennett and Elliott's physiology and medicine of diving (5th Rev ed.). Philadelphia, Pennsylvania: Saunders Ltd. ISBN 978-0702025716. Mae hwn yn caniatáu mwy o annibyniaeth a rhyddid i symud na deifwyr sydd â chyflenwad o'r arwyneb, ac yn caniatáu plymiad sy'n bara'n hirach na deifwyr sy'n dal eu hanadl. 

Gellir plymio sgwba'n hamddenol neu'n broffesiynol Mae plymio sgwba proffesiynol yn ymddangos mewn nifer o gymwysiadau, gan gynnwys rolau gwyddonol, milwrol ac wrth ddiogelu'r cyhoedd. Serch hynny mae'r rhan fwyaf o ddeifio masnachol yn defnyddio offer plymio gyda chyflenwad o'r arwyneb pan fydd hyn yn bosib. Yn Saesneg byddwn yn cyfeirio at sgwba-blymwyr sy'n cyflawni gweithrediadau cudd y lluoedd arfog fel frogmen; neu fel arall nofwyr tanddwr, deifwyr ymladd neu nofwyr ymosodol.Welham, Michael G. (1989). Combat Frogmen. Cambridge, UK: Patrick Stephens. ISBN 978-1852602178. 

Mae sgwba-blymiwr yn symud o dan y dŵr yn bennaf trwy ddefnyddio esgyll sydd ynghlwm wrth eu traed. Gellir hefyd symud trwy ddefnyddio gyriant allanol o gerbyd gyriant plymwyr, neu sled wedi'i dynnu o'r arwyneb.Jablonski, Jarrod (2006). "6: The Doing It Right Equipment". Doing It Right: The Fundamentals of Better Diving. High Springs, Florida: Global Underwater Explorers. pp. 75–121. ISBN 978-0971326705. Offer arall sydd ar gael i wella profiad sgwba-blymwyr yw: mwgwd i wella golwg tanddwr, amddiffyniad i'r oerfel, ac offer i reoli hynofedd. Mae rhai sgwba-blymwyr yn defnyddio snorcel wrth nofio ar yr wyneb. 

Mae angen i sgwba-blymwyr cael eu hyfforddi gan hyfforddwyr sy'n gysylltiedig â'r sefydliadau ardystio plymwyr, sy'n cyhoeddi'r ardystiadau sydd eu hangen er mwyn plymio sgwba.Staff (1 October 2004). "Minimum course standard for Open Water Diver training" (PDF). World Recreational Scuba Training Council. pp. 8–9. Retrieved 26 January 2018. Mae'r rhain yn cynnwys gweithdrefnau safonol ar gyfer defnyddio'r offer, delio  â'r peryglon cyffredinol sy'n gysylltiedig â'r amgylchedd tanddwr, a gweithdrefnau brys ar gyfer hunangymorth a chymorth i blymwyr eraill efallai bydd â phroblemau. Mae lefel sylfaenol o ffitrwydd ac iechyd yn angenrheidiol i fwyafrif o'r sefydliadau hyfforddi, ond bydd angen lefel uwch o ffitrwydd ar gyfer rhai cymwysiadau.Vorosmarti, J.; Linaweaver, P. G., eds. (1987). Fitness to Dive . 34th Undersea and Hyperbaric Medical Society Workshop. UHMS Publication Number 70 (WS-WD) 5-1-87. Bethesda, Maryland: Undersea and Hyperbaric Medical Society. p. 116. Retrieved 7 April 2013.

 Cyfeiriadau